Mynenn fruntliken grod myt vormoghe alles guden. Ersamen heren vnde gude nabers, dusse breffwiser Erik Jonsson, rechtuerdich in sinenn weruen vme en erue to manende na sineme selighen broder Steffen Ionsson, so hee juw suluest best vnderwisen kan; worvme bidde ik juwer ersamheit, gi vme Gades vnde der rechtuerdicheit willen behulplik, forde[r]lik willen irschinen so wes recht were eme mochte wedderuaren, vorschulde ik an juwer vorsichticheit ame groteren. Scriptum vpp Raseborgh ame sundaghe negest na sunte Matheues daghe anno lxxx vi. Kathe[r]ina Ericks dochter. Adress: Denn ersamenn, vorsichtighenn mannenn borgermesteren [vnde] radmannenn to Reuel, erenn leuesten.